chhatramani/nepal_legal_regulations_corpus_np huggingface dataset:
अध्यागमन नियमावली २०५१ (Immigration Regulation, 1994)

(ङ) नेपालभित्र कुनै फर्म, कम्पनी, संस्था, उद्योग वा व्यवसायमा पारिश्रमिक पाउने गरी काम गर्न नेपाल सरकारबाट स्वीकृत प्राप्त विदेशीहरू, । (च) नेपालस्थित कुनै अन्तर्राष्ट्रिय हवाई संस्थामा काम गर्न पहिलो संशोधनद्वारा संशोधित । सम्बन्धित मन्त्रालयबाट सिफारिश प्राप्त विदेशीहरू, । दोस्रो संशोधनद्वारा संशोधित । (छ) विदेशी सरकारी निकाय वा विदेशी मुलुकको उद्योग वाणिज्य संघ वा च्याम्बर अफ कमर्सको सिफारिशमा तेस्रो मुलुकबाट नेपाल आउने विदेशी आयातकर्ता, । (ज) नेपाली नागरिकसँग वैवाहिक सम्बन्ध भई विवाह दर्ताको प्रमाणपत्र पेश गर्ने विदेशीहरू । पाँचौ संशोधनद्वारा संशोधित । (ज१) नेपाली मूलका विदेशी वा नेपाली बाबु वा आमाको विदेशी राहदानी वाहक सन्तान नेपालमा कुनै नातेदार भेट्न आउने भएमा वा नेपाली नागरिकसँग वैवाहिक सम्बन्ध भएका विदेशीका बाबु, आमा, दाजु, भाइ, दिदी वा बहिनी सम्बन्धित दूतावासको नाता खुलेको सिफारिशसहित निजलाई भेट्न आउने भएमा, । स्पष्टीकरणः यस खण्डको प्रयोजनका लागि “नातेदार” भन्नाले बाबु वा आमापट्टिको तीन पुस्ताभित्रको व्यक्तिलाई जनाउनेछ । (झ) सरकारी वा गैर सरकारी स्तरमा सम्पन्न सम्झौता वा सहमति अनुसार सम्बन्धित मन्त्रालयको सिफारिशमा काम गर्न आएका विदेशीहरू, । पाँचौ संशोधनद्वारा संशोधित । (ञ) उद्योग वा व्यवसायको सम्भाव्यता अध्ययन गर्न बढीमा ६ महिनासम्मका लागि सम्बन्धित मन्त्रालयको सिफारिश प्राप्त विदेशीहरू, । तर यस खण्ड बमोजिमका विदेशीहरूले भिसा निवेदन फाराम साथ लगानीको स्रोत खुलेको कागजात, लगानीकर्ताको योग्यता तथा अनुभव सम्बन्धी विवरणहरू समेत पेश गर्नुपर्नेछ । (ट) समूहगत रूपमा पर्यटकहरूलाई नेपाल भ्रमण गराउन पहिलो संशोधनद्वारा संशोधित । सम्बन्धित मन्त्रालयको सिफारिश सहित आवेदन गर्ने विदेशीहरूको टोली नेता, । पहिलो संशोधनद्वारा थप । (ट१) समाज कल्याण परिषद् वा सम्बन्धित मन्त्रालयसँग सम्पन्न सम्झौता अनुसार गैर सरकारी संस्थामा काम गर्न आउने सम्बन्धित मन्त्रालयको सिफारिश प्राप्त विदेशीहरू, । (ठ) नेपाल सरकारले उपयुक्त ठहऱ्याएका विदेशीहरू । (२) गैर पर्यटक भिसा एक पटकमा बढीमा एक वर्षको लागि प्रदान गरिनेछ र आवश्यकता अनुसार पुनः म्याद थप गरिनेछ । (३) पाँचौ संशोधनद्वारा झिकिएको । (४) गैर पर्यटक भिसा लिनको लागि अनुसूची-२ बमोजिमको ढाँचामा निवेदन दिनु पर्नेछ । तर उपनियम (१) को खण्ड (ज) बमोजिमका विदेशीहरूले अनुसूची-२क बमोजिमको ढाँचामा निवेदन दिनु पर्नेछ । ९. व्यावसायिक भिसा: (१) देहायका विदेशीहरू र तिनका परिवारलाई पहिलो संशोधनद्वारा थप । सम्बन्धित निकायको सिफारिशमा व्यावसायिक भिसा दिइनेछ:- । (क) नेपालभित्र व्यापारिक वा औद्योगिक व्यवसायमा लगानी गर्ने ईजाजत प्राप्त विदेशीहरू वा त्यस्ता व्यापारिक वा औद्योगिक संस्थाको अधिकृत प्रतिनिधि । (ख) नेपालबाट निकासी व्यापार गर्न लगानी गर्ने इजाजत प्राप्त विदेशीहरू । दोस्रो संशोधनद्वारा थप । (ग) तेस्रो मुलुकबाट नेपालमा आई नेपालमा उत्पादित मालसामान खरीद गरी निकासी गर्ने वा निकासीको लागि खरीद आदेश दिने विदेशीहरू । (२) यस नियमावलीमा अन्यथा व्यवस्था भएकोमा बाहेक व्यावसायिक भिसा एक पटकमा बढीमा पाँच वर्षका लागि प्रदान गरिनेछ र आवश्यकता अनुसार यसको म्याद थप गर्न सकिनेछ । दोस्रो संशोधनद्वारा थप ।
अध्यागमन नियमावली २०५१ (Immigration Regulation, 1994)

(ग) तेस्रो मुलुकबाट नेपालमा आई नेपालमा उत्पादित मालसामान खरीद गरी निकासी गर्ने वा निकासीको लागि खरीद आदेश दिने विदेशीहरू । (२) यस नियमावलीमा अन्यथा व्यवस्था भएकोमा बाहेक व्यावसायिक भिसा एक पटकमा बढीमा पाँच वर्षका लागि प्रदान गरिनेछ र आवश्यकता अनुसार यसको म्याद थप गर्न सकिनेछ । दोस्रो संशोधनद्वारा थप । (२क) उपनियम (२) मा जुनसुकै कुरा लेखिएको भएतापनि उपनियम (१) को खण्ड (ग) बमोजिमको विदेशीलाई एक पटकमा नब्बे दिनसम्म नेपालमा बस्न पाउने गरी पाँच वर्षे बहु प्रवेशी व्यावसायिक भिसा दिइनेछ । दोस्रो संशोधनद्वारा थप । (२ख) उपनियम (२क) बमोजिम नेपालमा बस्न पाउने गरी दिइएको म्यादभित्र भिसा वाहकले व्यावसायिक काम कारोबार सम्पन्न हुन नसकेको कारण र सम्बद्ध प्रमाण समेत राखी निवेदन दिएमा निजको कार्य दक्षताको आधारमा उपनियम (२क) मा उल्लेख भए बमोजिम नेपालमा बस्न पाउने अवधिसम्मको लागि भिसा नवीकरण गर्न सकिनेछ । (३) व्यावसायिक भिसाको लागि अनुसूची २ बमोजिमको ढाँचामा निवेदन दिनु पर्नेछ । पाँचौ संशोधनद्वारा संशोधित । १०. अन्तरिम (ट्रान्जिट) भिसा: (१) नेपालको विमानस्थल भई कुनै अर्को मुलुक जाने गरी हवाई टिकटसहित रात बिताउने गरी नेपालमा प्रवेश गरेका विदेशीलाई वा कुनै कारणवश आकस्मिक रुपमा नेपालको विमानस्थलमा अवतरण गरेको वायुयानमा यात्रा गरिरहेको विदेशीलाई एक दिनका लागि अन्तरिम भिसा दिइनेछ । (२) उपनियम (१) बमोजिमको भिसाका लागि अनुसूची - ३ बमोजिमको ढाँचामा निवेदन दिनु पर्नेछ । दोस्रो संशोधनद्वारा थप । १०क. गैर आवासीय नेपाली भिसा (नन् रेजिडियन्स नेपाली भिसा) : (१) विदेशमा बसोबास गर्ने नेपाली मूलका विदेशीले नेपालमा बसोबास गर्न वा व्यापार व्यवसाय वा कुनै विषयमा अध्ययन अध्यापन वा अनुसन्धान गर्न चाहेमा निज र निजको परिवारलाई गैर आवासीय नेपाली भिसा दिन सकिनेछ । (२) उपनियम (१) बमोजिमको भिसाका लागि अनुसूची-३क. बमोजिमको ढाँचामा विदेशस्थित नेपाली नियोग मार्फत वा विभागमा सोझै निवेदन दिन सकिनेछ । (३) उपनियम (१) बमोजिमको भिसा एकपटकमा बढीमा दशवर्षसम्मको लागि प्रदान गर्न सकिनेछ र आवश्यकता अनुसार यसको म्याद थप गर्न सकिनेछ । (४) गैर आवासीय नेपाली भिसाको ढाँचा अनुसूची-३ख. बमोजिमको हुनेछ । ११. आवासीय (रेजिडेन्सियल) भिसा: (१) नेपालमा जीवन बिताउन चाहने देहायका विदेशीहरू र तिनका परिवारलाई आवासीय भिसा दिइनेछ । (क) अन्तर्राष्ट्रिय ख्याति प्राप्त व्यक्ति, । (ख) नेपालको आर्थिक, सामाजिक र सांस्कृतिक समुन्नतिमा विशेष योगदान पुऱ्याउन सक्ने व्यक्ति, । दोस्रो संशोधनद्वारा झिकिएको । (ग) , । पहिलो संशोधनद्वारा संशोधित । (घ) नेपालको औद्योगिक व्यवसायमा कम्तिमा एकलाख अमेरिकी डलर वा सो बराबरको परिवर्त्य विदेशी मुद्रा एकैपटक लगानी गर्ने व्यक्ति, । (ङ) नेपालमा कुनै व्यवसाय नगरी जीवनयापन गर्न चाहने विदेशी । पाँचौ संशोधनद्वारा संशोधित । (२) उपनियम (१) को खण्ड (घ) मा उल्लेख भएका विदेशी बाहेक अन्य खण्डमा उल्लेख भएका विदेशीलाई आवासीय भिसा सिफारिश गर्ने नियोगले परराष्ट्र मन्त्रालय मार्फत त्यस्तो विदेशीले भरेको निवेदन सहित विभागमा पठाउनु पर्नेछ । पाँचौ संशोधनद्वारा संशोधित ।
अध्यागमन नियमावली २०५१ (Immigration Regulation, 1994)

पाँचौ संशोधनद्वारा संशोधित । (२) उपनियम (१) को खण्ड (घ) मा उल्लेख भएका विदेशी बाहेक अन्य खण्डमा उल्लेख भएका विदेशीलाई आवासीय भिसा सिफारिश गर्ने नियोगले परराष्ट्र मन्त्रालय मार्फत त्यस्तो विदेशीले भरेको निवेदन सहित विभागमा पठाउनु पर्नेछ । पाँचौ संशोधनद्वारा संशोधित । (३) उपनियम (१) को खण्ड (ङ) को आधारमा आवासीय भिसा प्राप्त गर्न चाहने विदेशीले एकमुष्ट वार्षिक बीस हजार अमेरिकी डलर वा सो बराबरको परिवर्त्य विदेशी मुद्रा नेपालमा खर्च गर्ने स्रोत प्रमाणित हुने कागजात र नवीकरण गर्न चाहने विदेशीले सो कागजात सहित एकमुष्ट वा पटक पटक उक्त रकम खर्च गरेको पुष्टि हुने प्रमाण पेश गर्नु पर्नेछ । (४) आवासीय भिसा लिन चाहने विदेशीले अनुसूची-४ बमोजिमको ढाँचामा विभाग वा सम्बन्धित नियोगमा निवेदन दिनु पर्नेछ । (५) आवासीय भिसाको ढाँचा अनुसूची-४क. बमोजिमको हुनेछ । १२. भिसा दिने र नवीकरण गर्ने अधिकारी: (१) देहायको भिसा देहायको अधिकारीद्वारा दिइने र नवीकरण गरिनेछ । भिसाको किसिम भिसा दिने र नवीकरण गर्ने अधिकारी । (क) कूटनैतिक भिसा परराष्ट्र मन्त्रालय, । तर तीस दिनसम्मको लागि नियोग वा प्रवेश स्थलस्थित अध्यागमन कार्यालयले (प्रवेश भिसाको रूपमा) कूटनैतिक भिसा दिन सक्नेछ । (ख) औपचारिक भिसा परराष्ट्र मन्त्रालय । तर तीस दिनसम्मको लागि नियोग वा प्रवेश स्थलस्थित अध्यागमन कार्यालयले प्रवेश भिसाको रूपमा) औपचारिक भिसा दिन सक्नेछ । पाँचौ संशोधनद्वारा संशोधित । (ग) पर्यटक भिसा । (१) भिसा वर्षमा पन्ध्र दिन, तीस दिन र नब्बे दिनको प्रवेश भिसाका लागि नियोग वा प्रवेश विन्दुको अध्यागमन अधिकृत, । (२) नेपाल प्रवेश गरिसकेका पर्यटकहरूको भिसा म्याद थप तथा नियमित गरिदिनका लागि महानिर्देशक । तर प्रस्थानका समयमा एकसय पचास दिनको अवधिभित्रको भए पन्ध्र दिनसम्मको भिसा प्रस्थान विन्दुमा अध्यागमन अधिकृतले नियमित गरिदिन सक्नेछ । (घ) अध्ययन भिसा महानिर्देशक, । दोस्रो संशोधनद्वारा संशोधित । (ङ) गैर पर्यटक भिसा । (१) नियम ८ को खण्ड (छ) बमोजिमको विदेशीको हकमा विदेश स्थित नेपाली राजदूतावास वा स्थायी नेपाली कूटनैतिक नियोग वा महानिर्देशक, । (२) नियम ८ को खण्ड (ठ) बमोजिमको विदेशीको हकमा नेपाल सरकारको स्वीकृति लिई महानिर्देशक, । (३) नियम ८ को अन्य खण्ड बमोजिमको विदेशीको हकमा महानिर्देशक । (च) व्यावसायिक भिसा महानिर्देशक । पाँचौ संशोधनद्वारा संशोधित । (छ) अन्तरिम भिसा अध्यागमन अधिकृत । पहिलो संशोधनद्वारा संशोधित । (ज) आवासीय भिसा पहिलो एक वर्षका लागि गृह मन्त्रालयको स्वीकृति लिई विभाग र नवीकरणका लागि विभाग । तर नियम ११ को उपनियम (१) को खण्ड (घ) बमोजिमका विदेशी लगानीकर्ता र निजको आश्रित परिवारलाई उद्योग विभागको सिफारिशमा विभाग । पाँचौ संशोधनद्वारा संशोधित । (झ) गैर आवासीय नेपाली भिसा पहिलो पटकका लागि गृह मन्त्रालयको स्वीकृतिमा नियोग वा महानिर्देशक र नवीकरणका लागि महानिर्देशक । (२) उपनियम (१) को खण्ड (क) र (ख) बमोजिम भिसा दिइएको व्यक्तिहरूको नाम, राष्ट्रियता, राहदानी नम्बर र भिसा अवधि खुलेको विवरण मासिक रूपमा परराष्ट्र मन्त्रालयले विभागलाई दिनु पर्नेछ । (३) उपनियम (१) को खण्ड (क) र (ख) बाहेक अन्य खण्डहरू बमोजिम नियोगबाट भिसा जारी गर्दा उठेको राजस्वको विवरण मासिक रूपमा परराष्ट्र मन्त्रालयले विभागमा पठाउनु पर्नेछ । (४) पहिलो संशोधनद्वारा थप ।
अध्यागमन नियमावली २०५१ (Immigration Regulation, 1994)

(३) उपनियम (१) को खण्ड (क) र (ख) बाहेक अन्य खण्डहरू बमोजिम नियोगबाट भिसा जारी गर्दा उठेको राजस्वको विवरण मासिक रूपमा परराष्ट्र मन्त्रालयले विभागमा पठाउनु पर्नेछ । (४) पहिलो संशोधनद्वारा थप । पाँचौ संशोधनद्वारा संशोधित । भिसा दिने अधिकारीले सम्बन्धित निकायहरूबाट भिसाका लागि सिफारिश भई आएकोमा त्यस्तो सिफारिश दर्ता भएको मितिले सामान्यतया ७ दिनभित्र पाँचौ संशोधनद्वारा संशोधित । भिसा सम्बन्धी निर्णय गर्नुपर्नेछ । १३. भिसा दिन वा नेपालभित्र प्रवेश गर्न दिन इन्कार गर्न सकिने: यस नियमावलीमा अन्यत्र जुनसुकै कुरा लेखिएको भएतापनि देहायका विदेशीहरूलाई भिसा दिन वा नेपालभित्र प्रवेश गर्न दिन अध्यागमन अधिकृतले प्रवेश विन्दुमै इन्कार गर्न सक्नेछः- । (क) राहदानी र भिसा शङ्कास्पद देखिएका, । (ख) ऐन वा यस नियमावलीको विपरित काम गरेवापत निष्काशन गरिएका वा नेपालमा प्रवेश गर्न निषेध गरिएका । पाँचौ संशोधनद्वारा थप । (ग) यस नियमावली बमोजिम बस्न पाउने अवधि व्यतित गरिसकेका, । पाँचौ संशोधनद्वारा थप । (घ) प्रवेश गर्न आउने विदेशीको यात्रा सम्बन्धी कागजात शङ्कास्पद देखिएमा । १४. नेपालबाट प्रस्थान गर्न रोक लगाउन सकिने: देहायका पाँचौ संशोधनद्वारा संशोधित । व्यक्तिलाई नेपालबाट प्रस्थान गर्न विभाग वा अध्यागमन कार्यालयले रोक लगाउन सक्नेछः- । (क) वैध राहदानी र प्रस्थान गर्ने भएको देशमा प्रवेश गर्नको लागि भिसा नभएका, । (ख) नेपालबाट प्रस्थान गर्नबाट रोक लगाउनको लागि कुनै अधिकार प्राप्त अधिकारीबाट कारण सहितको जानकारी प्राप्त हुन आएका । १५. प्रवेश वा प्रस्थान स्थल: भिसा लिई नेपालभित्र प्रवेश गर्न र नेपालबाट प्रस्थान गर्ने विदेशीको प्रयोजनको लागि प्रवेश तथा प्रस्थान स्थल अनुसूची-५ बमोजिम हुनेछ । १६. आगमन तथा प्रस्थान फाराम भर्नुपर्ने: (१) प्रत्येक विदेशीले नेपालभित्र प्रवेश गर्दा अनुसूची-६ बमोजिमको आगमन फाराम र नेपालबाट बाहिर प्रस्थान गर्दा अनुसूची-६क. बमोजिमको प्रस्थान फाराम भरी अध्यागमन कार्यालयमा बुझाउनु पर्नेछ । पाँचौ संशोधनद्वारा थप । (१क) अन्तर्राष्ट्रिय विमानस्थल प्रयोग गरी नेपाल बाहिर प्रस्थान गर्ने र नेपालभित्र प्रवेश गर्ने प्रत्येक नेपालीले क्रमशः अनुसूची- ६ख. र अनुसूची - ६ग. बमोजिमको ढाँचामा प्रस्थान वा आगमन फाराम भरी कार्यालयमा बुझाउनु पर्नेछ । (२) उपनियम (१) बमोजिम बुझाएको फारामको आधारमा अध्यागमन कार्यालयले प्रत्येक दिन विदेशीहरूको आगमन अभिलेख अनुसूची-७ बमोजिमको ढाँचामा र प्रस्थान अभिलेख अनुसूची -७क बमोजिमको ढाँचामा तयार गरी विभागमा पठाउनु पर्नेछ । १७. आगमन तथा प्रस्थान प्रमाणित गर्ने: नेपालमा प्रवेश वा नेपालबाट प्रस्थान गर्ने प्रत्येक व्यक्तिले प्रवेश वा प्रस्थान स्थलमा आफ्नो प्रवेश वा प्रस्थान प्रमाणित गराउनु पर्नेछ । यसरी प्रस्थान वा प्रवेश प्रमाणित हुन छुट भएको व्यक्तिको हकमा कारण सहित निजको निवेदन पर्न आएमा विभागले छानवीन गरी उचित देखेमा आगमन वा प्रस्थान प्रमाणित गरी दिनेछ ।
अध्यागमन नियमावली २०५१ (Immigration Regulation, 1994)

यसरी प्रस्थान वा प्रवेश प्रमाणित हुन छुट भएको व्यक्तिको हकमा कारण सहित निजको निवेदन पर्न आएमा विभागले छानवीन गरी उचित देखेमा आगमन वा प्रस्थान प्रमाणित गरी दिनेछ । १८. कागजात देखाउनु पर्ने: विभाग वा सो अन्तर्गतका कार्यालयका कर्मचारीहरू र त्यस्ता कर्मचारीहरू नभएका ठाउँमा जिल्ला प्रशासन कार्यालयका अधिकृत कर्मचारी, प्रहरी कर्मचारी तथा सीमा प्रशासन कर्मचारीले कुनै विदेशीको राहदानी, भिसा, पदयात्रा अनुमति पत्र र तत् सम्बन्धी कागजात हेर्न चाहेमा निजले तुरुन्त देखाउनु पर्छ । पाँचौ संशोधनद्वारा संशोधित । १९. उपस्थिति दर्ता गर्ने तथा ठेगाना परिवर्तनको सूचना दिनु पर्ने: (१) पर्यटक भिसा बाहेक अन्य भिसामा ६ महिना भन्दा बढी अवधिसम्म नेपालमा बस्न पाउने गरी अनुमति प्राप्त गरेका विदेशीहरूले उपस्थिति दर्ता प्रयोजनका लागि अनुसूची-७ख. बमोजिमको ढाँचामा विवरण भरी विभाग वा विभागले तोकेको कार्यालयमा बुझाउनु पर्नेछ र अनुसूची- ७ग. बमोजिम सो को अभिलेख राखी विभाग वा विभागले तोकेको कार्यालयले निजलाई अनुसूची-७घ. बमोजिमको उपस्थिति दर्ता प्रमाणपत्र उपलब्ध गराउनु पर्नेछ । भिसा अवधि थप भएको अवस्थामा उपस्थिति दर्ता प्रमाणपत्रको नवीकरण समेत गराउनु पर्नेछ । (२) भिसा लिन वा भिसाको म्याद थपको लागि निवेदनमा उल्लेख गरिएको वा उपस्थिति दर्ता प्रयोजनका लागि बुझाएको विवरणमा उल्लेख भएको नेपालमा बस्ने ठेगाना परिवर्तन गरेमा उपस्थिति दर्ता प्रमाणपत्र लिएका विदेशीले भए विभागमा वा दर्ता प्रमाणपत्र दिने कार्यालयमा र सो बाहेकका अन्य विदेशी भए विभाग वा कार्यालय वा स्थानीय प्रहरी कार्यालयमा आफ्नो नाम, राहदानी नम्बर र नयाँ ठेगानाको सूचना दिनु पर्नेछ । (३) एक सय बीस दिनभन्दा बढी नेपालमा बसोबास गरेको कुनै विदेशीले नेपालको कुनै स्थानमा तीन दिनभन्दा बढी समय बिताउने गरी गएमा आफ्नो नाम, राहदानी नम्बर र ठेगाना समेत खुलेको विवरणसहित त्यस्तो स्थानको स्थानीय प्रहरी कार्यालयमा आफ्नो उपस्थिति दर्ता गराउनु पर्छ । २०. काम गर्नमा प्रतिबन्ध: (१) यस नियमावली बमोजिम पर्यटक र परिवारको सदस्यको हैसियतले भिसा पाउने विदेशीले नेपालभित्र रहँदा पारिश्रमिक लिई वा नलिई कुनै उद्योग, व्यापार, व्यवसाय वा संस्थामा काम गर्न पाउने छैन । (२) यस नियमावली बमोजिम भिसा प्राप्त गर्ने विदेशीले जुन उद्देश्यको निमित्त भिसा प्राप्त गरेको हो सो बाहेक अन्य काम गर्न पाइने छैन । २१. भिसा खारेजीको लागि सूचना दिनु पर्ने: पर्यटक भिसा बाहेक अन्य किसिमको भिसा प्राप्त कुनै विदेशीले कुनै कारणबाट आफूले पाएको भिसा अवधि व्यतित गर्न नपाउने भएमा सम्बन्धित विदेशी वा निजको कार्यसँग सम्बन्धित कार्यालयको प्रमुखले उक्त भिसा खारेजीको निमित्त सात दिनभित्र अनिवार्य रूपमा भिसा दिने अधिकारीलाई सूचना गर्नु पर्नेछ । पाँचौ संशोधनद्वारा संशोधित । २२. भिसा नियमित गर्ने: प्रचलित कानून बमोजिम कारवाहीको सिलसिलामा कुनै विदेशी थुनिएमा वा थुनिएको आधिकारिक जानकारी प्राप्त भएमा वा निज उपर कुनै कानुनी कारवाही चलेकोमा सोको किनारा नभएसम्मको लागि नेपालमा निजको उपस्थिति आवश्यक पर्ने अवस्था भएमा विभागले निजलाई सोही व्यहोरा उल्लेख गरी ऐनमा व्यवस्था भए अनुसार भिसा नियमित गरिदिनु पर्नेछ ।
अध्यागमन नियमावली २०५१ (Immigration Regulation, 1994)

थुनाबाट मुक्त भएको वा कानुनी कारवाहीको किनारा लागेको मितिले सामान्यतया सात दिनभित्र त्यस्तो विदेशीलाई नेपालबाट निष्काशन वा प्रस्थान गराउन सकिनेछ । २३. भिसाको हैसियत बदल्न सकिने: कुनै किसिमको भिसा लिएर आएको विदेशीले जुन कामको लागि त्यस्तो भिसा प्राप्त गरेको थियो सो काम समाप्त भएपछि त्यस्तो विदेशीले अर्को किसिमको भिसाका लागि निवेदन गरेमा नियम १२ बमोजिमको अधिकारीले ऐन र यस । नियमवलीमा लेखिएको कुराहरूको अधिनमा रही त्यस्तो विदेशीलाई अर्को किसिमको भिसा दिन सक्नेछ । २४. अस्थायी रूपमा भिसा सिफारिश वा जारी सकिने: (१) अध्ययन, गैर पर्यटक र व्यवसायिक भिसाका लागि सिफारिश गर्न समय लाग्ने भएमा सम्बन्धित मन्त्रालयले सोही व्यहोरा जनाई बढीमा ३ महिनासम्मको लागि अस्थायी रूपमा अध्ययन, गैर पर्यटक र व्यवसायिक भिसाको सिफारिश गर्न सक्नेछ । (२) नियम ८ को उपनियम (१) (ज) अनुसारका विदेशीलाई विवाह दर्ता प्रमाणपत्र पेश गर्न समय लाग्ने भएमा सम्बन्धित मुलुकको अधिकारी वा दूतावासको सिफारिशका आधारमा विभागले बढीमा ३ महिनासम्मको गैर पर्यटक भिसा जारी गर्न सक्नेछ । २५. यात्रा अनुमतिपत्र जारी गर्न सक्ने: कुनै विदेशीको राहदानी हराई वा प्रयोग हुन नसक्ने गरी नोक्सान भई, म्याद समाप्त भई वा अन्य कुनै कारणवस नयाँ राहदानी प्राप्त गर्न नसक्ने अवस्थाका विदेशीलाई पाँचौ संशोधनद्वारा संशोधित । नेपाल बाहिर प्रस्थान गर्ने प्रयोजनका लागि विभागले यात्रा अनुमति पत्र जारी गर्न सक्नेछ । तर कूटनैतिक र औपचारिक राहदानी वाहकको हकमा त्यस्तो अनुमतिपत्र परराष्ट्र मन्त्रालयले जारी गर्नेछ । २६. भिसा स्थानान्तरण: नियम २५ बमोजिम कुनै विदेशीले यात्रा अनुमतिपत्र प्राप्त गरेको वा पुरानो राहदानी हराई वा म्याद समाप्त भई नयाँ राहदानी प्राप्त गरेको अवस्थामा पाँचौ संशोधनद्वारा थप । कुटनैतिक वा औपचारिक भिसाका हकमा परराष्ट्र मन्त्रालय र अन्य भिसाका हकमा विभागले राहदानी वा यात्रा अनुमतिपत्रमा भिसा स्थानान्तरण गरी दिन सक्नेछ । २७. भिसाको म्याद थपका लागि निवेदन: कूटनैतिक तथा औपचारिक भिसा बाहेक अन्य भिसाको म्याद थप गराउन अनुसूची-८ बमोजिमको ढाँचामा निवेदन दिनु पर्नेछ । २८. भिसा रद्द गर्न सकिने अवस्था: (१) देहायको अवस्थामा विभागले विदेशीको भिसा रद्द गर्न सक्नेछ:- । (क) माग भएको समयमा स्वास्थ्य सम्बन्धी अन्तर्राष्ट्रिय प्रमाणपत्र पेश नगरेमा । (ख) मगज विग्रेमा वा बहुलाएमा । (ग) सङ्गीन फौजदारी अपराधको कसूर गरी भागी आएको देखिएमा । (घ) कुनै सरुवा वा गम्भीर रोग लागेको भएमा । (ङ) निजको उपस्थितिबाट नेपालको शान्ति, सुरक्षा र नेपाली जनताको पारस्परिक सौहार्दतामा प्रतिकूल असर पर्ने देखिएमा । (च) संदिग्ध आचरण वा अवाञ्छित क्रियाकलाप गरे, गराएमा । (छ) नेपालभित्रको सामाजिक र सांस्कृतिक वातावरणमा प्रतिकूल असर पर्ने देखिएमा । (ज) ऐन, यस नियमावली र अन्य प्रचलित कानूनको उल्लङ्घन गरे, गराएमा । (झ) जुन उद्देश्यको लागि भिसा प्रदान गरिएको हो सो अनुरूपको कार्य नगरी अन्य काम कुरा गरेमा पाँचौ संशोधनद्वारा थप । वा जुन प्रयोजनका लागि भिसा लिएको हो, सो समय अगावै त्यस्तो प्रयोजन समाप्त भएमा । पाँचौ संशोधनद्वारा थप ।
अध्यागमन नियमावली २०५१ (Immigration Regulation, 1994)

(ज) ऐन, यस नियमावली र अन्य प्रचलित कानूनको उल्लङ्घन गरे, गराएमा । (झ) जुन उद्देश्यको लागि भिसा प्रदान गरिएको हो सो अनुरूपको कार्य नगरी अन्य काम कुरा गरेमा पाँचौ संशोधनद्वारा थप । वा जुन प्रयोजनका लागि भिसा लिएको हो, सो समय अगावै त्यस्तो प्रयोजन समाप्त भएमा । पाँचौ संशोधनद्वारा थप । (ञ) एक प्रकारको भिसामा बसिरहेको अवस्थामा अन्य भिसा दिनु पर्ने गरी सम्बन्धित निकायबाट सिफारिश प्राप्त भएमा वा भिसाका लागि आवेदन गरेमा त्यस्तो विदेशीलाई नयाँ भिसा जारी गर्नका लागि साविक भिसा रद्द गर्नु परेमा । (२) उपनियम (१) बमोजिम भिसा रद्द गरिएमा सो वापत बुझाएको दस्तूर फिर्ता गरिने छैन । २९. दस्तुर: (१) नेपालभित्र प्रवेश वा उपस्थितिको लागि भिसा जारी गर्दा, भिसाको म्याद थप गर्दा वा भिसाको म्याद नघाई बसेको विदेशीहरूको भिसा नियमित गर्नु पर्दा वा यात्रा अनुमतिपत्र जारी गर्दा वा भिसा स्थानान्तरण गर्दा भिसा सम्बन्धी वा अन्य दस्तूर अनुसूची-९ मा तोके बमोजिम हुनेछ । तर दश वर्ष मुनिका वालवालिकाहरूलाई भिसा दस्तूर लाग्ने छैन । (२) उपनियम (१) बमोजिम तोकेको भन्दा घटी वा बढी भिसा दस्तूर लगाउने मुलुकका नागरिकहरूलाई पारस्परिकताको आधारमा भिसा दस्तूर लिइनेछ । ३०. एक प्रवेशी, दोस्रो संशोधनद्वारा झिकिएको । वा बहु प्रवेशी सुविधाको व्यवस्था: (१) यस नियमावली बमोजिम भिसा जारी गर्दा एक प्रवेशी, दोस्रो संशोधनद्वारा झिकिएको । र बहु प्रवेशी सुविधा समेत प्रदान गर्न सकिने छ । (२) उपनियम (१) बमोजिम जारी गरिएको सुविधा नियोगबाट भिसा जारी गरेको अवस्थामा भिसाको प्रवेश मान्य अवधिसम्म र कार्यालय वा विभागबाट भिसा जारी गरेको अवस्थामा भिसा मान्य अवधिसम्म मात्र कायम रहने छ । तर यस्तो सुविधा प्राप्त विदेशीको नेपाल बस्ने कूल अवधि भने अन्य सुविधा लिएको वा म्याद थप गरेको अवस्थामा बाहेक सुविधा जारी गर्दा उल्लेख गरिएको नेपाल बस्ने अवधि भन्दा बढी हुन सक्ने छैन । ३१. भिसा दस्तूर छुट: देहायका अवस्थामा देहायका व्यक्तिलाई नेपालभित्र प्रवेश वा उपस्थितिको लागि भिसा जारी गर्दा र भिसाको म्याद थप गर्दा भिसा दस्तूर छुट दिन वा मिनाहा गर्न सकिनेछ:- । (क) कूटनैतिक वा औपचारिक भिसा प्राप्त गर्ने विदेशीलाई । (ख) नेपाल सरकार वा नेपाल सरकारको स्वामित्व भएको निकाय वा संयुक्त राष्ट्रसंघ वा क्षेत्रीय सङ्गठन वा अन्य कुनै अन्तर्राष्ट्रिय संघ संस्था वा सो अन्तर्गतका निकायहरूद्वारा आयोजित सभा, सम्मेलन, प्रशिक्षण वा बैठकमा सहभागी हुन आउने विदेशीलाई । (ग) नेपालसँग दौत्य सम्बन्ध भएको मुलुकका प्रतिष्ठित व्यक्तिलाई । (घ) पारस्परिकताको आधारमा जुनसुकै मुलुकका नागरिकहरूलाई । (ङ) नेपाली बाबु आमा वा बाबु आमा मध्ये एक जना नेपाली भई निजहरूबाट जन्मेका १६ वर्षसम्मका विदेशी राहदानी प्राप्त सन्तानलाई । (च) नेपाली मूलको व्यक्तिले नेपालस्थित विदेशी नियोगबाट पहिलो पटक राहदानी लिएपछि विदेश प्रस्थान नगर्नुञ्जेलसम्म त्यस्तो व्यक्तिलाई । पाँचौ संशोधनद्वारा संशोधित । (छ) नेपाल सरकारको छात्रवृत्ति वा नेपाल सरकारबाट बजेट विनियोजन भएको स्वीकृत कार्यक्रममा भाग लिन आउने वा नेपाल सरकारसँग भएको सम्झौतामा भिसा दस्तूर छुट दिइने उल्लेख भएका व्यक्तिहरूलाई । (ज) उडान रद्द भई नेपालबाट प्रस्थान गर्न नसक्ने व्यक्तिलाई अर्को उडानबाट प्रस्थान नगर्नुञ्जेलसम्मको अवधिका लागि ।
अध्यागमन नियमावली २०५१ (Immigration Regulation, 1994)

(छ) नेपाल सरकारको छात्रवृत्ति वा नेपाल सरकारबाट बजेट विनियोजन भएको स्वीकृत कार्यक्रममा भाग लिन आउने वा नेपाल सरकारसँग भएको सम्झौतामा भिसा दस्तूर छुट दिइने उल्लेख भएका व्यक्तिहरूलाई । (ज) उडान रद्द भई नेपालबाट प्रस्थान गर्न नसक्ने व्यक्तिलाई अर्को उडानबाट प्रस्थान नगर्नुञ्जेलसम्मको अवधिका लागि । (झ) आफ्नो काबू बाहिरको परिस्थितिले गर्दा कुनै विदेशीले भिसामा तोकिएको अवधि भन्दा बढी अवधि बस्नु परेमा वा नियम २९ को उपनियम (१) बमोजिम नियमित गराउँदा । ३१क. भिसा छुट दिने अधिकारी: देहायको अवस्थामा देहायका अधिकारीले भिसा दस्तूर छुट दिन वा मिनाहा गर्न सक्नेछन्- । अवस्था अधिकारी । (क) नियम ३१ को खण्ड (क), (ख) र (ग) को अवस्था पाँचौ संशोधनद्वारा संशोधित । परराष्ट्र मन्त्रालय, प्रवेश भिसाका रुपमा कूटनैतिक वा औपचारिक भिसा जारी गर्दा विदेशस्थित नेपाली नियोगहरू र अध्यागमन अधिकृत । (ख) नियम ३१ को खण्ड (ङ) र (च) को अवस्था महानिर्देशक । (ग) नियम ३१ को खण्ड (घ) र (छ) को अवस्था सम्बन्धित मन्त्रालयको सिफारिशमा महानिर्देशक । (घ) नियम ३१ को खण्ड (ज) को अवस्था अध्यागमन अधिकृत । (ङ) नियम ३१ को खण्ड (झ) को अवस्था, (१) एक हप्ताको लागि महानिर्देशक वा अध्यागमन अधिकृत । (२) एक हप्ता भन्दा बढी अवधिको लागि गृह मन्त्रालय । परिच्छेद-३ । पदयात्रा सम्बन्धी व्यवस्था । ३२. पदयात्रा अनुमतिपत्रको लागि दरखास्त दिनु पर्ने: पहिलो संशोधनद्वारा संशोधित । पाँचौ संशोधनद्वारा संशोधित । अनुमति लिई पदयात्रा गर्नुपर्ने पदयात्रा क्षेत्रमा पदयात्रा गर्न चाहने विदेशीले पदयात्रा अनुमतिपत्रको लागि अनुसूची-१० बमोजिमको ढाँचामा र समूहगत रूपमा भए पदयात्रा गराउने एजेन्सीले अनुसूची-१०क. बमोजिमको ढाँचामा विभाग समक्ष दरखास्त दिनु पर्नेछ । पहिलो संशोधनद्वारा संशोधित । ३३. पदयात्रा अनुमतिपत्र दिने: नियम ३२ बमोजिम दरखास्त प्राप्त भएपछि सम्बन्धित विदेशीको भिसा अवधि ननाघ्ने गरी पदयात्रा गर्ने पदयात्रीहरूको लागि अनुसूची-११ बमोजिमको ढाँचामा विभागले पदयात्रा अनुमतिपत्र जारी गर्न सक्नेछ । पाँचौ संशोधनद्वारा संशोधित । ३४. पद यात्रीहरूको अधिकतम संख्या निर्धारण गर्न सक्ने: (१) नेपाल सरकारले नेपालभित्रको कुनै पनि पदयात्रा क्षेत्रमा पदयात्रा गराइने विदेशीहरूको अधिकतम संख्या वार्षिक रुपमा निर्धारण गर्न सक्नेछ । (२) उपनियम (१) बमोजिम संख्या निर्धारण भएकोमा सोभन्दा बढी हुने गरी विभागले पदयात्रा अनुमतिपत्र जारी गर्ने छैन । (३) पदयात्रा अनुमति लिनु नपर्ने क्षेत्रमा जाने पद यात्रीहरूको अभिलेख व्यवस्थापन प्रयोजनका लागि नेपाल सरकारले आवश्यक व्यवस्था गर्न सक्नेछ । ३५. तोकिएको बाटोबाट मात्र पदयात्रा गर्नु पर्ने: नियम ३३ बमोजिम जारी गरिएको अनुमतिपत्रमा तोकिएको बाटोबाट बाहेक अन्य बाटोबाट पदयात्रा गर्न वा निषेधित क्षेत्रमा जानु हुँदैन । पदयात्रा गराउने एजेन्सीले पनि विदेशीलाई अनुमति पत्रमा तोकिएको बाटो बाहेक अन्य बाटोबाट पदयात्रा गराउनु वा निषेधित क्षेत्रमा लानु हुँदैन । पाँचौ संशोधनद्वारा संशोधित ।
अध्यागमन नियमावली २०५१ (Immigration Regulation, 1994)

पदयात्रा गराउने एजेन्सीले पनि विदेशीलाई अनुमति पत्रमा तोकिएको बाटो बाहेक अन्य बाटोबाट पदयात्रा गराउनु वा निषेधित क्षेत्रमा लानु हुँदैन । पाँचौ संशोधनद्वारा संशोधित । ३६. पदयात्रा क्षेत्र परिवर्तन गर्न सक्ने: दैवी प्रकोप वा काबू बाहिरको परिस्थितिका कारण पदयात्रा अनुमतिपत्र लिइ सकेको क्षेत्रमा पदयात्रा गर्न नसक्ने अवस्था परी पर्याप्त कारण सहित आवेदन गर्न आएमा सोही आर्थिक वर्षभित्र प्रयोग हुने गरी सो पदयात्रा अनुमतिपत्रलाई समान दस्तूर लाग्ने अन्य क्षेत्रमा महानिर्देशकले परिवर्तन गरिदिन सक्नेछ । ३७. अनुमतिपत्र रद्द हुने अवस्था: (१) देहायको अवस्थामा कुनै विदेशीलाई प्रदान गरिएको पदयात्रा अनुमतिपत्र विभागले रद्द गर्न सक्नेछ:- । (क) नियम २८ बमोजिम भिसा रद्द गरिएमा । (ख) पदयात्रा अनुमतिपत्रमा उल्लेखित बाटो र क्षेत्र बाहेक अन्य बाटोबाट वा क्षेत्रमा पदयात्रा गरेमा । (ग) नियम ४१ मा उल्लेख भए अनुसारको आचरण र शर्तहरूको पालना नगरेमा । (घ) पदयात्रा अनुमतिपत्रमा उल्लेख गरिएका अन्य शर्तहरूको पालना नगरेमा । (ङ) ऐन र यस नियमावलीले गरेका व्यवस्थाहरूको उल्लङ्घन गरेमा । (२) उपनियम (१) बमोजिम रद्द गरिएको पदयात्रा अनुमतिपत्र बापत बुझाएको दस्तूर फिर्ता हुनेछैन । ३८. पदयात्रीसँग जाने नेपाली नागरिकलाई दिनु पर्ने सुविधा: पाँचौ संशोधनद्वारा संशोधित । (१) पदयात्रा गर्ने पर्यटक वा टोली वा पदयात्रा गराउने एजेन्सीले पदयात्रा प्रारम्भ गर्नु अघि साथै जाने नेपाली नागरिकको व्यक्तिगत दुर्घटना बीमा गर्नु पर्नेछ । (२) पदयात्रा गर्ने पर्यटक वा टोलीले आफूसाथ जाने नेपाली नागरिकलाई नेपाल सरकारले निर्धारण गरेको रकम भन्दा कम नहुने गरी दैनिक पारिश्रमिक, आवश्यक लुगा तथा उपकरण समेतको सुविधा उपलब्ध गराउनु पर्नेछ । (३) उपनियम (१) बमोजिम बीमा गराउनु पर्ने व्यक्तिको बीमा नगराउँदै काममा लगाइएको कारणबाट दुर्घटना परी चोट पटक लागेमा, अङ्ग भङ्ग वा मृत्यु भएमा व्यक्तिगत दुर्घटना बीमा गराइएको भए निजले जेजति रकम पाउने थियो सोही बराबरको रकम निज वा निजको नजिकको हकवालालाई पदयात्रा गर्ने पर्यटक वा पाँचौ संशोधनद्वारा थप । एजेन्सी वा टोलीले क्षतिपूर्तिको रूपमा दिनु पर्नेछ । ३९. पदयात्रा अनुमतिपत्र दस्तूर: पदयात्रा अनुमतिपत्र दस्तूर अनुसूची-१२ मा तोके बमोजिम हुनेछ । तर देहायका विदेशीलाई विभागले पदयात्रा अनुमति दस्तूर छुट दिन सक्नेछ:- । (क) कूटनैतिक भिसा प्राप्त विदेशी । (ख) कुनैपनि दस्तूर नलाग्ने भनी नेपाल सरकारसँग सम्झौता भएको रहेछ भने त्यस्तो सम्झौतासँग सम्बद्ध भई आफ्नो कामसँग सम्बन्धित क्षेत्रमा जाने प्रयोजनका लागि पदयात्रा अनुमति माग गर्ने विदेशी । (ग) नेपाल सरकारको योजना वा कार्यक्रमसँग सम्बद्ध विदेशीको कार्यक्षेत्र पदयात्रा क्षेत्रमा नै परेको रहेछ भने त्यस्ता विदेशीहरू । (घ) आफ्ना बाबु वा आमासँग पदयात्रामा जाने १० वर्ष मुनिका बालबालिकाहरू । पाँचौ संशोधनद्वारा थप । (ङ) गृह मन्त्रालय मार्फत दस्तूर छुट गर्न लेखी आएका विदेशीहरू । परिच्छेद-४ । प्रवेश तथा प्रस्थान गर्दा पालन गर्नु पर्ने आचरण तथा शर्तहरू ।